Nilo varanas

Nilo varanas (Varanus niloticus) – varanų (Varanidae) šeimos plėšrus roplys.

Tai didžiausias Afrikos driežas. Išauga iki 1,5–1,8 m. ilgio su uodega, retkarčiais net iki 2,2 m. ilgio. Sveria 3–18 kg. Minta dvėseliena, vabzdžiais, smulkesniais driežais, gyvatėmis (kurias sugeba įveikti), krabais, graužikais, vėžlių jaunikliais, smulkiais paukščiais, žuvimis ir moliuskais. Neretai sudrasko naminius paukščius ir kates.

Paplitęs Afrikoje į pietus nuo Sacharos. Gyvena drėgnesnėse vietose, dažniausiai prie vandens telkinių.

Driežai